system
Răspunde în limba română, în stilul Wikipedia, cat mai corect gramatical.
user
Ce poți relata pe scurt despre Făgetu, Sălaj?
assistant
Făgetu, mai demult Valea Ungurului (în ), este un sat în comuna Plopiș din județul Sălaj, Transilvania, România. Aici trăiește și acum o importantă comunitate a slovacilor din România.

În 1891 a fost înființată parohia de către cardinalul Lőrinc Schlauch, episcop de Oradea. Tot lui i se datorează construcția casei parohiale. În 1894 a început construcția bisericii romano-catolice cu hramul Sf. Ștefan Rege.
În sat există și o școală generală, cu limba de predare slovacă ridicată în anul 1872 de Episcopia romano-catolică de Oradea. Făgetu, care are 900 de locuitori (între care 130 de copii), este un sat slovac original prin tradiții și pregătire școlară.

În 1991, în prezența nunțiului apostolic John Bukovsky, s-a pus piatra de temelie a unei noi mănăstiri, pentru călugărițe venite din Slovacia. După ce a fost terminată, mănăstirea a fost sfințită tot de nunțiul papal în 1993.

În octombrie 2009 președintele Slovaciei, Ivan Gašparovič, trebuia să viziteze Făgetu, spre a tăia panglica școlii prieteniei dintre Slovacia și România și să ia parte la inaugurarea primei ediții a unui festival de cântec și dans slovac pentru copii, dar a fost nevoit să își anuleze vizita, din cauza condițiilor meteorologice.

Note

Bibliografie
Sigismund Jakó, Istoricul manufacturilor de potasă din Valea Ungurului și Călin, în: Studii și cercetări științifice, vol. IV, pag. 347-420, Cluj, 1953. Ediția în limba maghiară: A magyarpataki és a kalini hamuzsír-huta története: Adatok az erdélyi kapitalista erdőgazdálkodásnak és a nagybirtok ipari vállalkozásainak a kezdeteiről, Bukarest, 1956.

Legături externe 
 Făget, țara slovacilor singuri, Revista Lumea Satului, Nr. 14, 16-31 iulie 2012
 Povestea slovacilor izolati in Romania II, Jan 14, 2013, MrJohanys, YouTube
 Sălaj: Spectacol al naturii - „covoare” de narcise în localitatea Făgetu , 29 aprilie 2018, agerpres.ro

Făgetu, Plopiș